Tags: Bill OsmundsenNorway in the U.S.Norwegian American WeeklySnøhetta
Norwegian oil debate goes Arctic Akademia bied in 2021 'n graad in Wiskundige Wetenskappe aan - Solidariteit WêreldSolidariteit Wêreld
Tuis › Nuuskantoor › Akademia bied in 2021 'n graad in Wiskundige Wetenskappe aan
Akademia bied in 2021 'n graad in Wiskundige Wetenskappe aan
Aansoeke vir studie by Akademia vir 2021 is reeds oop en vanjaar kan jy aansoek doen vir die nuwe BSc-graad in Wiskundige Wetenskappe wat by die Centurion-kampus aangebied gaan word.
Die nuwe BSc-graad (Wiskundige Wetenskappe) by Akademia is amptelik deur die Suid-Afrikaanse Raad op Hoër Onderwys goedgekeur en bestaan uit drie strome, naamlik Wiskunde, Toegepaste Wiskunde en Wiskundige Statistiek. In die eerste en tweede studiejare word voornemende studente aan al drie hierdie strome blootgestel, terwyl daar in die derde studiejaar gekies kan word om in twee van hierdie strome te spesialiseer. Daarbenewens word studente in die eerste studiejaar ook aan fisika en die rekenaarwetenskappe blootgestel.
Die doel van die BSc-graad (Wiskundige Wetenskappe) is om studente toe te rus met ʼn soliede grondslag in wiskunde, toegepaste wiskunde en wiskundige statistiek. In die derde studiejaar het die student die keuse om in twee van hierdie wiskunderigtings te spesialiseer. Daarbenewens word daar in die eerste studiejaar ook ʼn goeie basis vir die rekenaarwetenskappe gelê. Studente verwerf die vaardighede om praktiese probleme in wiskundige terme te interpreteer. Die kwalifikasie bied aan studente ʼn sterk basis om voor te berei vir ʼn loopbaan in onder andere die onderwys, wiskundige wetenskappe, analitiese, sosiale en natuurwetenskappe, sowel as in die finansiële bedryf.
Met voltooiing van die BSc-graad in Wiskundige Wetenskappe sal ʼn student goed toegerus wees om die beroepswêreld op verskeie terreine te betree. Hier is sewe moontlike beroepe wat ʼn alumnus met ʼn BSc-graad in Wiskundige Wetenskappe kan oorweeg.
Nuwe beroepe wat weens die vierde nywerheidsrevolusie (4NR) sal onwikkel
Besoek https://akademia.ac.za/index.php/bsc-wiskundige-wetenskappe/ of stuur ʼn WhatsApp na 0861 222 888 vir meer inligting.
Lees die volledige verklaring soos uitgereik deur Akademia, klik hier.